bagaimana susu penuh krim boleh digunakan?
susu penuh krim dutch lady sangat berkhasiat, ia boleh diambil sedemikian pada bila-bila masa sepanjang hari, terutamanya sebagai pilihan sarapan pagi untuk memulakan hari yang kuat dengan pemakanan yang betul. ia juga diminum bersama dengan makanan kegemaran anda seperti roti, biskut, ataupun bijirin pada waktu pagi. ia juga boleh digunakan sebagai ramuan untuk memasak dan membuat roti atau kuih.
semua susu, sama ada susu segar, susu penuh krim, susu rendah lemak ataupun susu berperisa dianggap sebagai makanan yang berkhasiat. manfaat kesihatan yang berkaitan dengan pengambilan makanan tenusu adalah dikaitkan dengan semua jenis susu. susu penuh krim mengandungi nutrien yang terdapat secara semula jadi dalam susu tetapi telah ditambah dengan nutrien lain seperti vitamin d & a untuk memenuhi keperluan nutrisi yang berlainan. ia sangat sesuai untuk seseorang yang suka susu dengan tekstur yang lebih berkrim.